מעמידות פנים

מעמידות פנים (באנגלית: Faking It) היא סדרת טלוויזיה אמריקאית מסוגת קומדיה רומנטית המשודרת בערוץ MTV. הרעיון המקורי נוצר על ידי דנה גודמן וג'וליה וולוב, ואילו קרטר קובינגטון פיתח את העלילה ומשמש כמפיק בפועל. באוקטובר 2013 העונה הראשונה, שכללה שמונה פרקים, נרכשה על ידי MTV ועלתה לשידור ב-22 באפריל 2014. הפרק האחרון שודר ב-10 ביוני של אותה השנה, ולאחריו הודיעו MTV שהסדרה תמשיך לעונה שנייה בת עשרה פרקים. בישראל העונה הראשונה עלתה לשידור ב-26 באפריל 2015 תחת השם "עושות בכאילו". העונה שנייה עלתה לשידור ב-23 בספטמבר, וכחודש לאחר מכן התפרסם כי MTV רכשו עשרה פרקים נוספים, ובכך התארכה העונה השנייה לעשרים פרקים כאשר היא מפוצלת לשני חלקים בעלי עשרה פרקים כל אחד. החלק הראשון הסתיים ב-25 בנובמבר 2014. ב-21 באפריל 2015 נודע כי החלק השני יעלה לשידור ב-31 באוגוסט 2015. כמו כן נודע כי כמו גם הסדרה חודשה לעונה שלישית. בישראל העונה השנייה החלה שידוריה ב-16 בספטמבר 2015, כשנה לאחר מועד השידור המקורי.

בטקס פרסי בחירת הנוער לשנת 2014 הסדרה זכתה בפרס "בחירת הטלוויזיה: פריצת השנה – סדרה".

הסדרה בוטלה בשנת 2016 לאחר שלוש עונות עקב רייטינג נמוך, לתדהמת מעריציה ברחבי העולם.

 תקציר 
 עונה ראשונה 
בתיכון הסטר בפרוורי העיר אוסטין שבטקסס, להיות שונה מזכה אותך בפופולריות. קארמה אשקרופט (קייטי סטיבנס) וחברתה הטובה ביותר איימי רודנפלד (ריטה וולק) מנסות הכול כדי להתבלט, אך לשווא. במקביל, חברן לספסל הלימודים שיין הארווי (מייקל ג. וילט), גיי מוצהר, מזמין אותן למסיבה בביתו לאחר שהוא יוצא מנקודת הנחה מוטעית שהשתיים הן לסביות בארון. קארמה ואיימי מגיעות למסיבה אשר במהלכה נעשה להן אאוטינג שקרי כזוג לסביות, ומכיוון שמעולם לא היו בבית הספר זוג לסביות – החשיפה מעניקה להן, בעל כורחן, מועמדות לזוג מלכות נשף הסתיו. בעקבות הגילוי הפופולריות של קארמה ואיימי מתחילה לצבור תאוצה, ולפיכך השתיים מחליטות להמשיך בהצגה בפני כל בית ספר. בהמשך קארמה מושכת את תשומת לבו של ליאם בוקר (גרג סולקין), הנער החתיך והמקובל של שכבה, מה שהופך אותה למאושרת ומדרבן אותה להמשיך להעמיד פנים, אולם ככל שהזמן עובר איימי מצדה מתחילה להבין שאולי הרגשות שיש לה כלפי קארמה הם אמתיים ועמוקים הרבה יותר ממה שחשבה.

 סקירת סדרה 
עונהמספר הפרקים תאריך השידור הראשוניהפרק הראשוןהפרק האחרון   1
 8

     2
 20
  10

    10

     3
 10

  17 במאי 2016

 דמויות 
150pxריטה וולק165pxקייטי סטיבנס150pxגרג סולקין150pxביילי די יאנג150pxמייקל ג. וילט

שחקןדמותהופעת בכורההופעה אחרונהעונותעונה 1עונה 2עונה 3ריטה וולקאיימי רודנפלדעונה 1, פרק 1 ראשיקייטי סטיבנסקארמה אשקרופטעונה 1, פרק 1 ראשיגרג סולקיןליאם בוקרעונה 1, פרק 1 ראשיביילי די יאנגלורן קופרעונה 1, פרק 1 ראשימייקל ג. וילטשיין הארוויעונה 1, פרק 1 ראשירבקה מקפרלנדפארה רודנפלדעונה 1, פרק 1 משני
 ראשיות 
ממוזער|מימין לשמאל: מייקל ווילט, גרג סולקין, קייטי סטיבנס, ריטה וולק וביילי דה יאנג|350px
איימי רודנפלד (ריטה וולק) – תלמידת כיתה י' בבית ספר תיכון הסטר, צינית ולרוב מתבודדת. לא מתעניינת מאוד בפופולריות, אבל נסחפת לניסיונות ההתבלטות של החברה הכי טובה שלה קארמה, ולבסוף מתגייסת לתוכנית לפיה הן מעמידות פנים שהן זוג לסביות. במהלך העמדת הפנים היא חושפת רגשות פוטנציאליים עבור קארמה.
קארמה אשקרופט (קייטי סטיבנס) – תלמידת תיכון אופטימית שתלך למרחקים כדי להשיג טיפת פופולריות. נדלקת על ליאם בוקר ומנהלת איתו רומן, אף על פי שהיא במערכת יחסים פומבית אך מזויפת עם חברתה הטובה ביותר איימי.
ליאם בוקר (גרג סולקין) – נער מושך וחביב הבנות. הוא מתעניין באומנות. מנהל רומן עם קארמה על מנת להשיג מטרה שהציב לעצמו, לשכב עם לסבית.
לורן קופר (ביילי די יאנג) – אחותה החורגת של איימי. היא אינה מרוצה מהתנהלות התיכון הבלתי שגרתית בעיניה ולפיכך מנסה להכשיל אותה, כמו גם את איימי וקארמה בידיעה שמערכת היחסים הציבורית שלהן אינה אמיתית.
שיין הארוי (מייקל ג. וילט) – בחור פופולרי בתיכון, הומוסקסואל מוצהר. מוציא את קארמה ואיימי מהארון. מאוחר יותר שיין הופך להיות איש הסוד של איימי כשרגשותיה כלפי קארמה הולכים וגוברים.

 משניות 
פארה רודנפלד (רבקה מקפרלנד) – אמה של איימי. כתבת חדשות מקומית. פארה היא בעלת דעות שמרניות, ולפיכך היא מופתעת כשהיא מגלה על נטייתה המינית של בתה.
פנלופה בווייר (סנטה מוזס) – מנהלת תיכון הסטר שלאחר פרשיית סמים הופכת לסגן מנהלת.
טומי אורטגה (אריק לופז) – בן הזוג לשעבר של לורן.
ליילה (קורטני קאטו) – חברה של לורן.
אוליבר (אוגוסט רודס) – חבר של איימי, שמוצא עמה מכנה משותף ומתעניין בה רומנטית.
פבלו (אנתוני פלסיוס) – האקס של שיין. הוא גם השותף לריקוד של לורן.
מולי אשקרופט (איימי פרינגטון) – אמה של קארמה.
לוקאס (לאנס ברבר) – אביה של קארמה.
ריגן (איווט מונריל) – דיג'יי שעובדת כמלצרית. הופכת למושא אהבתה של איימי.
אנתוני "תיאו" (קית' פאוורס) – חבר של ליאם ושיין. הופך למושא אהבתה של לורן. מתגלה בהמשך כשוטר סמוי.
דיוק לואיס ג'וניור (סקיילר מקסון) – מושא אהבתו של שיין.
זיטה (קלואי ברידג'ס) – החברה החדשה של ליאם מהמעמד הגבוה.
דילן (ג'ורדן רודריגז)

 פרסים ומועמדויות 
שנהטקסקטגוריהמועמדותהערותעונה ראשונה2014פרסי בחירת הנוערבחירת הטלוויזיה: פריצת השנה – סדרהמעמידות פניםעונה שנייה2014AfterEllen.comסדרה קומית אהובהמעמידות פניםשחקנית טלוויזיה אהובהריטה וולקזוג לסביות בדוי אהובריטה וולק עם איווט מונריל (איימי וריגן)דמות לסבית/בי אהובהריטה וולק (איימי רודנפלד)בחירת העורכים:משתמש טוויטר אהובאיווט מונריל2015פרסי בחירת הקהלסדרת טלוויזיה אהובה בכבליםמעמידות פניםפרסי GLAADסדרה קומית מצטיינתפרסי בחירת הנוערבחירת הטלוויזיה: הסדרה של הקיץבחירת הטלוויזיה: הכוכב של הקיץגרג סולקין
 קישורים חיצוניים 



 הערות שוליים 

קטגוריה:סדרות נעורים אמריקאיות

קטגוריה:תוכניות להט"ב אמריקאיות
קטגוריה:ארון (להט"ב)
קטגוריה:סדרות קומדיה רומנטית אמריקאיות
קטגוריה:זוכי פרס בחירת הנוער: סדרות
קטגוריה:סדרות טלוויזיה אמריקאיות שעלו לשידור בשנת 2014